На основу члана 99. Закона о планирању и изградњи („Сл. гласник РС“, број 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), члана 49. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник града Врања“, број 6/2016, 43/2016 и 28/2017), члана 32. Закона о локалној самоуправи („Сл. гласник РС“ 129/2007, 83/2014 - др. закон, 101/2016 – др. закон, 47/2018 и 111/2021 – др. закон) и члана 15, 40. и 152. Статута општине Владичин Хан („Службени гласник града Врања“, бр. 7/2024 - пречишћени текст), Скупштина општине Владичин Хан, на седници одржаној дана 27. јуна 2024. године, донела је

**ОДЛУКУ О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЛАДИЧИН ХАН**

**Члан 1**

Овом одлуком из јавне својине општине Владичин Хан отуђују се неизграђено грађевинско земљиште и то кп.бр. 1476/2, укупне површине 456 м2, уписана у лист непокретности бр. 101 КО Декутинце.

**Члан 2**

Непокретност из члана 1. ове одлуке отуђују се из јавне својине општине Владичин Хан најповољнијем понуђачу Милану Цветановићу из Декутинца, Николе Тесле 6, по цени за укупну површину предметне парцеле у износу од 440.153,84 динара.

**Члан 3**

Ближа права и обавезе између општине Владичин Хан и Милана Цветановића из Декутинца, Николе Тесле 6, регулисаће се Уговором о отуђењу грађевинског земљишта који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан Уговор о отуђењу грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**Број: 06-72/9/24-I**

**Дана 27. јуна 2024. године**

**ЗАМЕНИЦА ПРЕДСЕДНИЦЕ,**

**Милена Милосављевић**